joelniklaus/EU_Wikipedias huggingface dataset:
Ευρωπαϊκό Πρωτάθλημα Στίβου 2022

Το Ευρωπαϊκό Πρωτάθλημα Στίβου 2022 είναι η 25η έκδοση του Ευρωπαϊκού Πρωταθλήματος Στίβου το οποίο διεξάγεται στο Ολυμπιακό Στάδιο του Μονάχου της Γερμανίας από τις 15 έως τις 21 Αυγούστου 2022.

Το πρωτάθλημα είναι μέρος των Ευρωπαϊκών Πρωταθλημάτων 2022, που περιλαμβάνουν 9 αθλήματα.

Πρόγραμμα

lins wako

Αποτελέσματα

Άνδρες

Με αστερίσκο (*) οι αθλητές που συμμετείχαν μόνο στις προκριματικές σειρές των σκυταλοδρομιών

Γυναίκες 

Με αστερίσκο (*) οι αθλήτριες που συμμετείχαν μόνο στις προκριματικές σειρές των σκυταλοδρομιών

Πίνακας μεταλλίων

Όρια πρόκρισης
Τα όρια πρόκρισης κάθε αγωνίσματος δημοσιεύθηκαν τον Αύγουστο του 2021.
Η περίοδος πρόκρισης ήταν η εξής:
 12 μήνες, 27 Ιουλίου 2021 – 26 Ιουλίου 2022 (για όλα τα αγωνίσματα εκτός από τα παρακάτω)
 1 Ιανουαρίου 2021 – 26 Ιουλίου 2022 (σκυταλοδρομίες)
 18 μήνες, 27 Ιανουαρίου 2021 – 26 Ιουλίου 2022 (10,000 μέτρα, μαραθώνιος, αγωνίσματα βάδην και σύνθετα)

Μετέχουσες χώρες

48 χώρες συμμετέχουν στο πρωτάθλημα, μαζί και με την Ομάδα Προσφύγων Αθλητών. Ως αποτέλεσμα της ρωσικής εισβολής στην Ουκρανία, η Ευρωπαϊκή Ομοσπονδία Στίβου έφραξε τη συμμετοχή των Ρώσων και Λευκορώσων αθλητών.

 Άγιος Μαρίνος 
 Αζερμπαϊτζάν  
 Αλβανία
 Ανδόρρα 
 Αρμενία 
 Αυστρία 
 Βέλγιο 
 Βόρεια Μακεδονία 
 Βοσνία και Ερζεγοβίνη 
 Βουλγαρία 
 Γαλλία 
 Γερμανία 
 Γεωργία 
 Γιβραλτάρ 
 Δανία 
 Ελβετία 
 Ελλάδα 
 Εσθονία 
 Ιρλανδία 
 Ισλανδία 
 Ισπανία 
 Ισραήλ 
 Ιταλία 
 Κόσοβο 
 Κροατία 
 Κύπρος  
 Λετονία 
 Λιθουανία 
 Λουξεμβούργο 
 Μάλτα 
 Μαυροβούνιο  
 Μεγάλη Βρετανία 
 Μολδαβία 
 Νορβηγία 
 Ολλανδία
 Ομάδα Προσφύγων Αθλητών 
 Ουγγαρία 
 Ουκρανία 
 Πολωνία 
 Πορτογαλία 
 Ρουμανία 
 Σερβία
 Σλοβακία 
 Σλοβενία 
 Σουηδία 
 Τουρκία 
 Τσεχία 
 Φινλανδία

Παραπομπές

Εξωτερικοί σύνδεσμοι
 Αρχική σελίδα
 Ιστότοπος Ευρωπαϊκών Πρωταθλημάτων
 Ευρωπαϊκή Ομοσπονδία Στίβου

 
2022
Ευρωπαϊκό Πρωτάθλημα
Αθλητισμός στο Μόναχο
Διοργανώσεις στίβου στη Γερμανία
Ford LTD

Ford LTD ήταν η ονομασία διαφόρων μοντέλων της Ford Motor Company που προσφέρονταν σε διαφορετικές μορφές σε διαφορετικές αγορές. Πρώτα και κύρια, ήταν μια έκδοση των μεγάλων (κανονικού μεγέθους) μοντέλων Ford των ΗΠΑ που προσφέρθηκαν από το έτος μοντέλου 1965, για τα οποία η ονομασία LTD παρέμεινε σε χρήση μέχρι το 1991. Με το Ford LTD II ο διάδοχος του Ford Torino ορίστηκε στα μοντέλα 1977 έως 1979. Για το έτος μοντέλου 1983, μια παραλλαγή του μεσαίου μεγέθους μοντέλου Ford Fairmont εμφανίστηκε με το όνομα Ford LTD. από αυτό το σημείο η προηγούμενη μεγάλη ΕΠΕ ονομαζόταν επίσημα LTD Crown Victoria.

Στην Αυστραλία, η Ford παρήγαγε τη δική της LTD βασισμένη στο τοπικό Ford Falcon από το 1973 έως το 2007 ως κορυφαίο μοντέλο και ανταγωνιστή του Holden Statesman.

Στη Βραζιλία, η Ford πρόσφερε μια ΕΠΕ βασισμένη στο Ford Galaxie του 1966 από το 1968 έως το 1983.

Μοντέλα Ford
Αύρα Αττικής

Η Αύρα είναι χωριό της δημοτικής κοινότητας, δημοτικής ενότητας και δήμου Μαραθώνα, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Αττικής του νομού Αττικής, στο γεωγραφικό διαμέρισμα Στερεάς Ελλάδας.

Γεωγραφία
Η Αύρα είναι πεδινό χωριό στο βορειοανατολικό τμήμα του νομού Αττικής. Βρίσκεται στις νοτιοανατολικές παρυφές του υψώματος «Τεροκορυφή» (ή «Μάλι Σέλκι», 374 μ.), πάνω στη λεωφόρο Ραμνούντος και πολύ κοντά στην Αγία Μαρίνα, σε μέσο σταθμικό υψόμετρο 45. Απέχει 53 χλμ. περίπου ΒΑ. της Αθήνας.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκαν στην κοινότητα Μαραθώνα Αττικής.

Παραπομπές

Πηγές
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
Χάρτες «ROAD» (Αττική 1:60.000)
Google Earth
eetaa.gr

 Δήμος Μαραθώνος

Χωριά του νομού Αττικής
Κοινότητα Μέσης Ρεθύμνου

Η Κοινότητα Μέσης είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 με το ΦΕΚ 27Α - 31/01/1925 και ως έδρα της ορίστηκε η Μέση. Εκτός από την έδρα της περιλαμβάνει τους οικισμούς Αγία Τριάδα και Λούτρα. Η απογραφή του 2011 αναφέρει:

 Αγία Τριάδα, η (62)
 Λούτρα, η (278)
 Μέση, η (48)

Συνολικά η κοινότητα έχει 388 κατοίκους και εκπροσωπείται από πενταμελές Συμβούλιο με επικεφαλής την Πρόεδρο κ. Ελευθερία Αντωνίου. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας.

Παραπομπές
Κοινότητα Αρχαίας Ελεύθερνας

Η Κοινότητα Αρχαίας Ελεύθερνας είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 ως Κοινότητα Πρινέ με το ΦΕΚ 27Α - 31/01/1925 και ως έδρα της ορίστηκε ο οικισμός Πρινές (η παλιά ονομασία της Αρχαίας Ελεύθερνας). Μετονομάστηκε το 1987 με το ΦΕΚ 87Α - 09/06/1987 Είναι χαρακτηρισμένη ως αγροτικός ημιορεινός οικισμός, με έκταση 10,076 χμ² (2011).

Πληθυσμός 
Περιλαμβάνοντας μόνο την έδρα της έχει 115 κατοίκους, σύμφωνα με την απογραφή του 2011.

Κοινοτάρχες 
ΗκΚοινότητα εκπροσωπείται από τον Πρόεδρο κ. Κωνσταντίνο Παρασύρη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

Παραπομπές
Αντίστροφος

Στα μαθηματικά, αντίστροφος (ή συμμετρικό) ενός στοιχείου  του συνόλου  ως προς μία δυαδική πράξη  με ουδέτερο στοιχείο , είναι το στοιχείο  το οποίο ικανοποιεί

Όταν το στοιχείο αυτό είναι μοναδικό συμβολίζεται ως . 

Στη συγκεκριμένη περίπτωση που η πράξη είναι πρόσθεση , τότε ο αντίστροφος λέγεται αντίθετος και συμβολίζεται ως  και το ουδέτερο στοιχείο λέγεται μηδέν. Αντίστοιχα, όταν η πράξη είναι πολλαπλασιασμός , τότε ο αντίστροφος λέγεται πολλαπλασιαστικός αντίστροφος και το ουδέτερο στοιχείο μονάδα.

Παραδείγματα 
 Στους πραγματικούς αριθμούς με πράξη την πρόσθεση, εξ'ορισμού κάθε αριθμός έχει αντίθετο. Με πράξη τον πολλαπλασιασμό, κάθε αριθμός εκτός από το μηδέν έχει αντίστροφο. Για παράδειγμα, για  ο αντίστροφός του είναι  καθώς .
 Στους μιγαδικούς αριθμούς με πράξη την πρόσθεση, κάθε αριθμός έχει αντίθετο. Για παράδειγμα, για  ο αντίθετός του είναι ο , καθώς . Με πράξη τον πολλαπλασιασμό, κάθε αριθμός εκτός από το μηδέν έχει αντίστροφο. Για παράδειγμα, για  ο αντίστροφος είναι  καθώς .
 Στην αριθμητική υπολοίπων, στο  με πράξη την πρόσθεση με υπόλοιπο , ένας αριθμός  έχει αντίθετο τον , καθώς . Με πράξη τον πολλαπλασιασμό με υπόλοιπο , ένας αριθμός  έχει πολλαπλασιαστικό αντίστροφο ανν . Για παράδειγμα, για , ο  έχει αντίστροφο τον  καθώς , ενώ ο  δεν έχει αντίστροφο.
 Στον Ευκλείδειο χώρο  με πράξη την πρόσθεση διανυσμάτων, ο αντίθετος του  είναι ο , καθώς .
 Πολλές αλγεβρικές δομές έχουν ως αξίωμα την ύπαρξη αντιστρόφου για κάθε στοιχείο του συνόλου τους. Τέτοιες αλγεβρικές δομές είναι για παράδειγμα, οι ομάδες, οι δακτύλιοι (στην πράξη της πρόσθεσης) και τα σώματα.

Δεξιός και αριστερός αντίστροφος 

Έστω ένα σύνολο  και μία δυαδική πράξη  με ουδέτερο στοιχείο . Ορίζονται οι πιο εξειδικευμένες έννοιες αντιστρόφων:
 Ένα στοιχείο  λέγεται δεξιός αντίστροφος του  όταν .
 Ένα στοιχείο  λέγεται αριστερός αντίστροφος του  όταν .
Ο αντίστροφος είναι και δεξιός και αριστερός αντίστροφος.

Παραδείγματα 

 Όλα τα παραδείγματα αντιστρόφων παραπάνω είναι και παραδείγματα δεξιών και αριστερών αντιστρόφων.
 Οι επί συναρτήσεις έχουν αριστερό αντίστροφο ως προς την σύνθεση, αλλά όχι κατά ανάγκη δεξιό. Για παράδειγμα, η  που ορίζεται ως εξής:
,
έχει δεξιό αντίστροφο την , που δίνεται από την
,
καθώς  και επομένως , όπου  η ταυτοτική συνάρτηση. Αλλά δεν έχει αριστερό αντίστροφο καθώς .

Σε προσεταιριστική πράξη 

Θεώρημα. Αν η πράξη  ικανοποιεί την προσεταιριστική ιδιότητα, τότε αν για κάποιο στοιχείο  υπάρχει δεξιός και ο αριστερός αντίστροφος, τότε είναι το ίδιο στοιχείο και είναι και μοναδικό.

Έστω  ο δεξιός και  ο αριστερός αντίστροφος ενός στοιχείου . Από τον ορισμό του δεξιού αντίστροφου για το , έχουμε ότι
.
Πολλαπλασιάζοντας αριστερά και τα δύο μέλη με , έχουμε ότι
.
Από τον ορισμό του ουδέτερου στοιχείου , έχουμε ότι
.
Από την προσεταιριστική ιδιότητα,
.
Από την ιδιότητα του  ως αριστερού αντιστρόφου, 
.
Τέλος, από την ιδιότητα του ουδέτερου στοιχείου,
,
και επομένως τα δύο στοιχεία είναι τα ίδια. Άρα υπάρχει αντίστροφος και αυτός είναι μοναδικός (καθώς κάθε αντίστροφος είναι και δεξιός/αριστερός αντίστροφος).

Δείτε επίσης 

 Ομάδα
 Δακτύλιος (άλγεβρα)
 Αντίθετος
 Πολλαπλασιαστικός αντίστροφος

Παραπομπές 

Μαθηματικά
Ναπολέων Κεφαλόπουλος

Ο Ναπολέων Κεφαλόπουλος είναι Έλληνας προπονητής στίβου με εξειδίκευση στους δρόμους αντοχής εκτός σταδίου π.χ. βάδην, μαραθώνιος. Από το 2019 είναι προπονητής της πρωταθλήτριας Ευρώπης του 2022 στα 20 χλμ. και στα 35 χλμ. βάδην, Αντιγόνης Ντρισμπιώτη.

Κατάγεται από το Άστρος Κυνουρίας και ζει στα Πετράλωνα. Υπήρξε αθλητής δρόμων αντοχής και πρωταθλητής στο βάδην με πανελλήνια ρεκόρ στην κατοχή του, αλλά οι συχνοί τραυματισμοί τον έστρεψαν νωρίς στην προπονητική και τα πρώτα βήματα τα έκανε το 1991 σε ηλικία 24 ετών. Το 1995 έλαβε πτυχίο ΤΕΦΑΑ και μέχρι σήμερα έχει συνεχή παρουσία στο χώρο του στίβου με διεθνείς διακρίσεις των αθλητών του.

Στην καριέρα του έχει προπονήσει διακεκριμένους Έλληνες αθλητές του βάδην όπως οι Ντρισμπιώτη, Παπαγιάννη, Τσουμελέκα, Ξυνού, Φιλτισάκου, Παπαδοπούλου και Αλ. Παπαμιχαήλ, αλλά και διακεκριμένους μαραθωνοδρόμους όπως τον Γιώργο Μάλλιαρη, τον Γιώργο Καραγιάννη, το Νικήτα Μαρκάκη κ.α

Μεγαλύτερες διακρίσεις των αθλητών του, πέραν των διεθνών διακρίσεων της Αντ. Ντρισμπιώτη με τα 3 χρυσά μετάλλα στα Ευρωπαϊκά πρωταθλήματα βάδην και στίβου του 2021 και στίβου του 2022, είναι τα 2 ασημένια μετάλλια με την Εθνική Ομάδα γυναικών στο Παγκόσμιο Πρωτάθλημα βάδην ομάδων του 2022 και στο Ευρωπαϊκό Πρωτάθλημα βάδην ομάδων του 2021.

Επίσης έχει οδηγήσει την Αντιγόνη Ντρισμπιώτη στην 4η θέση του Παγκοσμίου Πρωταθλήματος στίβου του 2022, στην 6η θέση του Παγκοσμίου Πρωταθλήματος βάδην του 2022 και στην 8η θέση των Ολυμπιακών Αγώνων του 2021. Την Αθηνά Παπαγιάννη στην 6η θέση του Παγκοσμίου Πρωταθλήματος στίβου του 2005, την Αθανασίας Τσουμελέκα στη 2η θέση του Ευρωπαϊκού Πρωταθλήματος Κ20 του 2001, αλλά και τη 15η θέση του Αλέξανδρου Παπαμιχαήλ στους Ολυμπιακούς Αγώνες του 2012.

Παραπομπές
Κοινότητα Πρίνου Ρεθύμνου

Η Κοινότητα Πρίνου είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1928 στο ΦΕΚ 27Α - 31/01/1925 με την απόσπαση του οικισμού Πρίνος από την κοινότητα Έρφων και τον ορισμό του ως έδρα της κοινότητας. Εκτός από την έδρα της περιλαμβάνει και το χωριό Σκαλέτα. Η απογραφή του 2011 αναφέρει:

 Πρίνος, ο (310)
 Σκαλέτα, η (350)

Συνολικά η κοινότητα έχει 660 κατοίκους και εκπροσωπείται από πενταμελές Συμβούλιο με επικεφαλής την Πρόεδρο κ. Χρυσή Κρεβατσούλη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

Παραπομπές
Τρύπη Λακωνίας

Η Τρύπη είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκει στην Κοινότητα Τρύπης και υπάγεται στη Δημοτική Ενότητα Μυστρά, του Δήμου Σπάρτης.

Γεωγραφικές πληροφορίες 
Η Τρύπη Λακωνίας βρίσκεται σε υψόμετρο 402 μέτρων, πάνω στον δρόμο Σπάρτης - Καλαμάτας - Πύλου, που ονομάζεται Εθνική Οδός 82 και έχει πληθυσμό 161 κατοίκων, σύμφωνα με την Απογραφή του 2011.

Σπηλαιοβάραθρο «Καιάδας» 
Κοντά στον οικισμό Τρύπη και δίπλα στον δρόμο Καλαμάτας - Σπάρτης, που διασχίζει τον Ταΰγετο, βρίσκεται το γνωστό από την Αρχαιότητα, Σπηλαιοβάραθρο «Καιάδας».

Εξωτερικοί σύνδεσμοι 

 Διοικητικές μεταβολές οικισμού Τρύπης (Ε.Ε.Τ.Α.Α.)
 Διοικητικές μεταβολές Κοινότητας Τρύπης (Ε.Ε.Τ.Α.Α.)
 Κοινοτικές Εκλογές Τρύπης (Ε.Ε.Τ.Α.Α.)
 Τρύπη Λακωνίας (SPARTA VOICE)
 Τρύπη (Peloponnisos Search)
 Πολιτιστικός Σύλλογος Τρύπης - Ο Πλήθωνας
 ΤΡΥΠΗ ταυγέτου (facebook)
 Τρύπη, Πόλεις και χωριά της Λακωνίας (lakonia mobi)
 Καιάδας (lakonia mobi)
 Τρύπη (Taygetos Trails)
 Τρύπη Λακωνίας (βίντεο YouTube)
 Σπήλαιο Καιάδας, Τρύπη Λακωνίας / Cave Kaiadas, Laconia, Greece (βίντεο YouTube)

Παραπομπές 
Χωριά του νομού Λακωνίας
Δήμος Σπάρτης
Ταυτοτική συνάρτηση

Στα μαθηματικά, ταυτοτική συνάρτηση λέγεται η συνάρτηση που αντιστοιχεί κάθε στοιχείο στον εαυτό της. Πιο συγκεκριμένα, για ένα σύνολο , η ταυτοτική συνάρτηση στο  είναι η συνάρτηση , η οποία ικανοποιεί για κάθε στοιχείο , . 

Η ονομασία  είναι συντομογραφία της λατινικής λέξης identity που σημαίνει ταυτότητα. Όταν το σύνολο  είναι ξεκάθαρο από τα συμφραζόμενα, μπορεί να παραληφθεί, και η συνάρτηση γράφετε ως .

Παραδείγματα 

 Για τους φυσικούς αριθμούς, η ταυτοτική συνάρτηση ικανοποιεί .
 Για το πεπερασμένο σύνολο , η ταυτοτική συνάρτηση δίνεται από .

Ιδιότητες 

 Η συνάρτηση είναι επί, καθώς για κάθε στοιχείο , .
 Η συνάρτηση είναι ένα προς ένα, καθώς καθώς αν για δύο στοιχεία  έχουμε ότι , τότε .
 Έστω  και  δύο σύνολα και  το σύνολο όλων των συναρτήσεων από το  στο . Η συνάρτηση  είναι η δεξιά αντίστροφη ως προς τη σύνθεση συνάρτησης, καθώς για κάθε συνάρτηση , ισχύει ότι για κάθε 
.
Αντίστοιχα, η συνάρτηση  είναι η αριστερή αντίστροφη.
 Επομένως, έπεται ότι η ταυτοτική συνάρτηση έχει ως αντίστροφο τον εαυτό της.
 Η ταυτοτική συνάρτηση στους πραγματικούς αριθμούς  είναι συνεχής και παραγωγίσιμη.

Παραπομπές 

Μαθηματικά
Μηδενική συνάρτηση

Στα μαθηματικά, η μηδενική συνάρτηση είναι η σταθερή συνάρτηση, η οποία είναι μηδέν για όλες τις τιμές εισόδου. 

Πιο συγκεκριμένα, στους πραγματικούς αριθμούς είναι η συνάρτηση , η οποία ικανοποιεί
 για κάθε .

Παραπομπές 

Μαθηματικά
Κοινότητα Πρινέ

Η Κοινότητα Πρινέ είναι κοινότητα του Δήμου Ρεθύμνης στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Πρινές. Εκτός από την έδρα της περιλαμβάνει και και τον οικισμό Βεδέροι. Η απογραφή του 2011 αναφέρει:

 Βεδέροι, οι (33)
 Πρινές, ο (851)

Συνολικά η κοινότητα έχει 884 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Πολύδωρο Κουτσουδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της Κοινότητας:

Παραπομπές 

Δήμος Ρεθύμνης
Κοινότητα Σαϊτουρών

Η Κοινότητα Σαϊτουρών είναι κοινότητα του Δήμου Ρεθύμνης στην Περιφερειακή Ενότητα Ρεθύμνης της Κρήτης, η οποία συστάθηκε το 1927 με το ΦΕΚ 296Α - 30/11/1927 με την απόσπαση του οικισμού Σαϊτούρες από την κοινότητα Καλονύκτου και τον ορισμό του ως έδρα της. Περιλαμβάνοντας μόνον την έδρα της έχει 105 κατοίκους, σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Ανδρέα Βαρδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

Παραπομπές 

Δήμος Ρεθύμνης
Καρτέλ Κάλι

Το Καρτέλ Κάλι (ισπανικά: Cartel de Cali) ήταν ένα καρτέλ ναρκωτικών με έδρα τη νότια Κολομβία, γύρω από την πόλη Κάλι και το τμήμα Valle del Cauca. Ιδρυτές του ήταν οι Gilberto Rodríguez Orejuela ,Chepe Santacruz   και Miguel Rodríguez Orejuela.Αξίζει να σημειωθεί, ότι για αρκετά μεγάλο χρονικό διάστημα το καρτέλ του Κάλι δρούσε  παράλληλα και ενίοτε συνεργαζόταν τόσο με το καρτέλ του Μεντεγίν του Εσκομπάρ όσο και με τα μεξικανικά καρτέλ. Το καρτελ εγινε αυτονομο από τον Πάμπλο Εσκομπάρ και τους συνεργάτες του στο Μεντεγίν το 1987, όταν ο Χέλμερ «Πάτσο» Ερέρα εντάχθηκε σε ένα εκτελεστικό συμβούλιο τεσσάρων ατόμων που διοικούσε το καρτέλ.[2]  Στο αποκορύφωμα της βασιλείας του Καρτέλ του Κάλι από το 1993-1995, αναφέρθηκε ότι είχαν τον έλεγχο πάνω από το 80% της παγκόσμιας αγοράς κοκαΐνης και λέγεται ότι ήταν άμεσα υπεύθυνοι για την ανάπτυξη της αγοράς κοκαΐνης στην Ευρώπη, ελέγχοντας το 80% της αγορά και εκεί.[3] Στα μέσα της δεκαετίας του 1990, η διεθνής αυτοκρατορία διακίνησης ναρκωτικών του Καρτέλ του Κάλι ήταν μια εγκληματική επιχείρηση 7 δισεκατομμυρίων δολαρίων ετησίως.

Ιστορία 
Το Καρτέλ Κάλι δημιουργήθηκε από τους αδελφούς Rodriguez Orejuela και τον Santacruz, όλοι προερχόμενοι από υψηλότερο κοινωνικό υπόβαθρο σε σχέση με τους περισσότερους διακινητές της εποχής. Η αναγνώριση αυτού του κοινωνικού υπόβαθρου εμφανίστηκε στο ψευδώνυμο της ομάδας ως "Los Caballeros de Cali" ("Κύριοι του Κάλι"). Η ομάδα αρχικά συγκεντρώθηκε ως ένα κύκλωμα απαγωγέων γνωστό ως "Las Chemas", του οποίου ηγήθηκε ο Luis Fernando Tamayo García. Οι Las Chemas ενεπλάκησαν σε πολλές απαγωγές, συμπεριλαμβανομένων των δύο Ελβετών πολιτών: ενός διπλωμάτη, του Herman Buff, και ενός μαθητή, του Zack "Jazz Milis" Martin. Οι απαγωγείς φέρεται να έφεραν στην συμμορία περίπου 700.000 δολάρια ως λύτρα. Η ομάδα ενεπλάκη αρχικά στη διακίνηση μαριχουάνας. Λόγω του χαμηλού ποσοστού κέρδους του προϊόντος και των μεγάλων ποσών που απαιτούνται για τη διακίνηση για την κάλυψη πόρων, η νεοσύστατη ομάδα αποφάσισε να στρέψει το ενδιαφέρον της σε ένα πιο προσοδοφόρο ναρκωτικό, την κοκαΐνη. Στις αρχές της δεκαετίας του 1970, το καρτέλ έστειλε τον Hélmer Herrera στην πόλη της Νέας Υόρκης για να δημιουργήσει ένα κέντρο διανομής, σε μια εποχή που η Υπηρεσία Καταπολέμησης Ναρκωτικών των Ηνωμένων Πολιτειών (DEA) θεωρούσε την κοκαΐνη λιγότερο σημαντική από την ηρωίνη. Η ηγεσία του Καρτέλ του Κάλι αποτελούνταν από τους Gilberto Rodríguez Orejuela , Miguel Rodríguez Orejuela , José Santacruz Londoño και Hélmer Herrera. Μερικοί κορυφαίοι συνεργάτες ήταν ο Victor Patiño Fomeque , ο Henry Loaiza Ceballos , το πρώην μέλος του αντάρτικου José Fedor Rey και ο Phanor Arizabaleta-Arzayus.

Παραπομπές

Εξωτερικοί σύνδεσμοι
 

Εγκληματικές οργανώσεις
Έγκλημα στην Κολομβία
USS Harry S. Truman (CVN-75)

Το USS Harry S. Truman (CVN-75) είναι το όγδοο αεροπλανοφόρο κλάσης Nimitz του Πολεμικού Ναυτικού των Ηνωμένων Πολιτειών, το οποίο πήρε το όνομά του από τον 33ο Πρόεδρο των Ηνωμένων Πολιτειών, Χάρυ Τρούμαν.

Το Harry S. Truman καθελκύστηκε στις 7 Σεπτεμβρίου του 1996 από το Newport News Shipbuilding, Νιούπορτ Νιουζ, Βιρτζίνια, και τέθηκε σε λειτουργία στις 25 Ιουλίου του 1998 με κυβερνήτη τον πλοίαρχο Τόμας Οτερμπέιν. Ο πρόεδρος Μπιλ Κλίντον ήταν ο κεντρικός ομιλητής, ενώ άλλοι σημαντικοί συμμετέχοντες και ομιλητές ήταν ο εκπρόσωπος του Μιζούρι Άικ Σκέλτον, ο κυβερνήτης του Μιζούρι Μελ Κάρναχαν, ο υπουργός Άμυνας Γουίλιαμ Κοέν και ο υπουργός Ναυτικού, Τζον Χάουαρντ Ντάλτον.

Το Harry S. Truman ήταν αρχικά η ναυαρχίδα του στόλου Carrier Group Two και, από την 1η Οκτωβρίου 2004, του στόλου Carrier Strike Group Ten.

Από το 2001, η Ομάδα Μάχης Αεροπλανοφόρων Harry S. Truman συμμετείχε στην Επιχείρηση Joint Endeavor, στην Επιχείρηση Deny Flight, στην Επιχείρηση Southern Watch, στην Επιχείρηση Enduring Freedom - Afghanistan, στην Επιχείρηση Iraqi Freedom, στην Επιχείρηση Summer Pulse '04 και στην Επιχείρηση Medshark/Majestic Eagle '04 του ΝΑΤΟ.

Κατά το πρώτο εξάμηνο του 2016, το Harry S. Truman, ως ναυαρχίδα της Carrier Strike Group 8, πραγματοποίησε 8μηνη ανάπτυξη αεροπορικών επιχειρήσεων κατά του Ισλαμικού Κράτους από την Ανατολική Μεσόγειο στο πλαίσιο της Επιχείρησης Inherent Resolve. Το πλοίο είναι η ναυαρχίδα της Carrier Strike Group 8 από τον Ιούνιο του 2014.

Παραπομπές

Εξωτερικοί σύνδεσμοι
 

Αεροπλανοφόρα
Χάρυ Τρούμαν
Γκάλαμπ Ντόνεφ

Ο Γκάλαμπ Σπάσοφ Ντόνεφ , (βουλγ.: Гълъб Спасов Донев) είναι Βούλγαρος πολιτικός, που διατελεί σήμερα Υπηρεσιακός Πρωθυπουργός της Βουλγαρίας, (από τις 2 Αυγούστου 2022), όταν και διορίστηκε από τον Πρόεδρο Ρούμεν Ράντεφ, εν όψει των εκλογών του Οκτωβρίου του 2022. 

Ο Ντόνεφ έχει, μεταξύ άλλων,  χρηματίσει σύμβουλος κοινωνικής πολιτικής και υγείας του Προέδρου Ράντεφ.

Βιογραφία
Γεννήθηκε στις 28 Φεβρουαρίου 1967 στη Σόφια. Αποφοίτησε από το 35ο Λύκειο ρωσικής γλώσσας στη Σόφια. Ύστερα, εισήχθη στην Ανώτατη Σχολή Αεροπορίας «Γκεόργκι Μπενκόφσκι» στην Ντόλνα Μητροπόλιγια. Ολοκλήρωσε το μεταπτυχιακό του στα χρηματοοικονομικά στο Πανεπιστήμιο Εθνικής και Παγκόσμιας Οικονομίας και στη συνέχεια στη φοίτησε στη Νομική Σχολή του Πανεπιστημίου του Ρούσε. Ειδικεύτηκε στις επιχειρήσεις και τη διαχείριση στο ΠΕΠΟ. Την περίοδο 2001 - 2007 διετέλεσε διευθυντής της Διεύθυνσης «Συνθήκες Εργασίας και Διαχείριση Κρίσεων» στο Υπουργείο Εργασίας και Κοινωνικής Πολιτικής. Μεταξύ 2005 και 2006 κατείχε τη θέση του Γενικού Γραμματέα στο Υπουργείο Εργασίας και Κοινωνικής Πολιτικής. Από το 2007 έως το 2009, ήταν μέλος του Εποπτικού Συμβουλίου του Εθνικού Ινστιτούτου Εργασίας και Κοινωνικών Υποθέσεων και εκτελεστικός διευθυντής του Εκτελεστικού Οργανισμού «Κύρια Επιθεώρηση Εργασίας». Από το 2008 είναι πρόεδρος του Εποπτικού Συμβουλίου του Εθνικού Ινστιτούτου Συνδιαλλαγής και Διαιτησίας. 

Από το 2014 έως το 2016 διετέλεσε Υφυπουργός Εργασίας και Κοινωνικής Πολιτικής. Στη συνέχεια διετέλεσε αναπληρωτής διευθυντής της Διεύθυνσης «Διοικητικών και Πληροφοριακών Υπηρεσιών» και αναπληρωτής Διευθυντής «Εσωτερικού Ελέγχου» του Υπουργείου Άμυνας. Από τις 27 Ιανουαρίου έως τις 4 Μαΐου 2017 ασκούσε καθήκοντα υπουργού Εργασίας και Κοινωνικής Πολιτικής. Από τις 12 Μαΐου έως τις 13 Δεκεμβρίου 2021 Υπουργού Εργασίας και Κοινωνικής Πολιτικής και Αντιπροέδρου της Κυβέρνησης. Από τις 2 Αυγούστου 2022 ασκεί καθήκοντα υπηρεσιακού Πρωθυπουργού.

Παραπομπές

Εξωτερικοί σύνδεσμοι
 

Πρωθυπουργοί της Βουλγαρίας
Πολλαπλασιασμός πινάκων

Στα μαθηματικά, ιδιαίτερα στη γραμμική άλγεβρα, ο πολλαπλασιασμός πινάκων είναι μια δυαδική πράξη με την οποία δύο πίνακες συνδυάζονται για την παραγωγή ενός τρίτου πίνακα. Για τον πολλαπλασιασμό πινάκων, το πλήθος των στηλών του πρώτου πίνακα πίνακα πρέπει να είναι ίσο με το πλήθος των γραμμών του δεύτερου πίνακα. Ο προκύπτων πίνακας, γνωστός και ως γινόμενο πινάκων, έχει τον αριθμό των σειρών του πρώτου και τον αριθμό των στηλών του δεύτερου πίνακα. Το γινόμενο των πινάκων  και  συμβολίζεται ως .

Ο πολλαπλασιασμός πινάκων είναι ένα βασικό εργαλείο της γραμμικής άλγεβρας με πολυάριθμες εφαρμογές σε πλήθος τομέων των μαθηματικών, όπως τα εφαρμοσμένα μαθηματικά και η στατιστική, αλλά και στη φυσική, τα οικονομικά και τη μηχανική. Ως τεχνική, χρησιμοποιήθηκε για πρώτη φορά από τον Γάλλο μαθηματικό Ζακ Φιλίπ Μαρί Μπινέ (Jacques Philippe Marie Binet) το 1812 για την αναπαράσταση της σύνθεσης γραμμικών απεικονίσεων που αποδίδονταν με πίνακες. Ο υπολογισμός των γινομένων πινάκων είναι κομβική διαδικασία όλων των υπολογιστικών διαδικασιών της γραμμικής άλγεβρας.

Στις περισσότερες περιπτώσεις, τα στοιχεία των πολλαπλασιαζόμενων πινάκων είναι αριθμοί, ωστόσο μπορεί να χρησιμοποιηθεί οποιοδήποτε είδος μαθηματικών αντικειμένων για τα οποία ορίζεται η πρόσθεση και ο πολλαπλασιασμός, ούτως ώστε να ισχύουν η αντιμεταθετική, η προσεταιριστική και η επιμεριστική ιδιότητα.

Συμβολισμοί 
Για αυτό το άρθρο χρησιμοποιούνται συγκεκριμένες συμβολικές συμβάσεις. Καταρχάς, οι πίνακες συμβολίζονται με έντονα κεφαλαία γράμματα, π.χ. . Ακόμα, τα διανύσματα αποδίδονται με έντονους πεζούς χαρακτήρες, π.χ. , και οι τιμές που καταχωρούνται στους πίνακες ή τα διανύσματα συμβολίζονται με πλάγια γράμματα, π.χ.  και . Το στοιχείο της σειράς  και στήλης   ενός πίνακα  συμβολίζεται με , ή , ή  . Τέλος, με μονό δείκτη συμβολίζονται οι διάφοροι πίνακες, π.χ .

Ορισμός 
Έστω  ένας πίνακας  και  ένας πίνακας  ,

 

Τότε, το γινόμενο πινάκων, , (συμβολίζεται χωρίς σημεία πολλαπλασιασμού) ορίζεται ως ο πίνακας 

 

ούτως ώστε να ισχύει ότι

 

για  και  .

Συνεπώς, το στοιχείο  του γινομένου προκύπτει από τον πολλαπλασιασμό όρου με όρο των τιμών της -οστής σειράς  με της τιμές της -οστής στήλης του , και το άθροισμα των  αυτών γινομένων. Με άλλα λόγια, το  είναι το εσωτερικό γινόμενο της -οστής σειράς  επί τη -οστή στήλη του .

Επομένως, το  μπορεί επίσης να γραφτεί ως

 

Άρα, το γινόμενο  ορίζεται αν και μόνο αν ο αριθμός των στηλών του  ισούται με τον αριθμό των γραμμών του  (εδώ ).

Πρακτική επεξήγηση 

Το σχήμα στα δεξιά απεικονίζει διαγραμματικά το γινόμενο δύο πινάκων  και , δείχνοντας πώς κάθε στοιχείο του πίνακα που προκύπτει αντιστοιχεί σε μια γραμμή του  και μια στήλη του  . Το αντίστοιχο του σχήματος με όρους γραμμικής άλγεβρας δίνεται ως εξής: 

Τα στοιχεία που σημειώνονται με κύκλους στο σχήμα προκύπτουν από το εσωτερικό γινόμενο των αντιστοίχων γραμμών του  [] και στηλών του  []:

Δείτε επίσης 

 Πίνακας
 Διανυσματικό γινόμενο

Παραπομπές

Εξωτερικοί σύνδεσμοι
 

Αριθμητική γραμμική άλγεβρα
Θεωρία πινάκων
Γραμμική άλγεβρα
Γιώργος Πιτσιλής

Ο Γεώργιος Πιτσιλής (Ηνωμένες Πολιτείες , Μιζούρι, 1975) είναι ελληνοαμερικανός δικηγόρος παρ' Αρείω Πάγω. Είναι απόφοιτος του Κλασσικού Λυκείου Αναβρύτων και της Νομικής Σχολής του Εθνικού Καποδιστριακού Πανεπιστημίου Αθηνών, λαμβάνοντας Μεταπτυχιακό Δίπλωμα Ειδίκευσης στο Δημόσιο Δίκαιο. Βρίσκεται στη θέση του Διοικητή της ΑΑΔΕ από το 2017, προηγουμένως ΓΓΔΕ, και είναι ιδρυτικό μέλος της Δικηγορικής Εταιρείας KPV. Υπήρξε συνεργάτης της Δικηγορικής Εταιρείας FDMA καθώς και σύμβουλος της Ένωσης Τραπεζών.  

Μιλά αγγλικά και γαλλικά και διαθέτει μερικές γνώσεις γερμανικών. Είναι παντρεμένος με δύο παιδιά.

Εξωτερικοί σύνδεσμοι
aade.gr

ΕλληνοαμερικανοίΈλληνες νομικοί
Πράγκα (Βαρσοβία)

Η Πράγκα (πολωνικά: Praga) είναι συνοικία της Βαρσοβίας, στην Πολωνία. Βρίσκεται στην ανατολική όχθη του ποταμού Βιστούλα. Αναφέρθηκε για πρώτη φορά το 1432 και μέχρι το 1791 αποτελούσε ξεχωριστή πόλη με δικό της χάρτη πόλης.

Ιστορία 
Η ιστορική Πράγκα ήταν ένας μικρός οικισμός που βρισκόταν στην ανατολική όχθη του ποταμού Βιστούλα, ακριβώς απέναντι από τις πόλεις της Παλιάς Βαρσοβίας και του Μάριενστατ, που αποτελούν σήμερα τμήματα της Βαρσοβίας. Αναφέρθηκε για πρώτη φορά το 1432, πήρε το όνομά της από το πολωνικό ρήμα prażyć, που σημαίνει καίω ή ψήνω, καθώς καταλάμβανε μια δασική έκταση που κάηκε για να γίνει χώρος για το χωριό. Χωρισμένη από τη Βαρσοβία από ένα μεγάλο ποτάμι, αναπτύχθηκε ανεξάρτητα από την κοντινή πόλη, και στις 10 Φεβρουαρίου 1648 ο Βασιλιάς Βλαδίσλαος Δ΄ της Πολωνίας παραχώρησε στην Πράγκα προνόμια πόλης. Ωστόσο, καθώς ήταν ως επί το πλείστον προάστιο και τα περισσότερα κτίρια ήταν ξύλινα, η πόλη καταστράφηκε επανειλημμένα από πυρκαγιές, πλημμύρες και ξένους στρατούς. Επί του παρόντος το μόνο σωζόμενο ιστορικό μνημείο εκείνης της εποχής είναι η Εκκλησία της Παναγίας του Λορέτο.

Αν και υπήρξαν πολυάριθμες προσπάθειες να χτιστεί μια μόνιμη γέφυρα κατά μήκος του ποταμού, καμία δεν πέτυχε και η Πράγκα παρέμεινε μια ξεχωριστή οντότητα μέχρι τον 18ο αιώνα. Η επικοινωνία μεταξύ της πρωτεύουσας και της Πράγκα διατηρήθηκε με ιδιωτικά πλοία και, το χειμώνα, πάνω από τον πάγο. Τελικά, το 1791, κατά τη διάρκεια της βασιλείας του Στανίσουαφ Αύγουστου Πονιατόφσκι, η Πράγκα προσαρτήθηκε στη Βαρσοβία ως συνοικία.

Η Μάχη της Πράγκα, ή Μάχη της Βαρσοβίας του 1794, ήταν μια ρωσική επίθεση κατά τη διάρκεια της Εξέγερσης του Κοστσιούσκο το 1794. Ακολούθησε μια σφαγή στην οποία πάνω από 20.000 κάτοικοι της Πράγκα έχασαν τη ζωή τους.

Σε αντίθεση με τα κεντρικά μέρη της Βαρσοβίας, η Πράγκα παρέμεινε σχετικά ανέγγιχτη κατά τη διάρκεια του Β΄ Παγκοσμίου Πολέμου και στη μεταπολεμική περίοδο της ανοικοδόμησης, η πρωτεύουσα ήταν το σπίτι για πολλά υπουργεία και δημόσιες εγκαταστάσεις.

Λόγω του παραδοσιακού χωριστού καθεστώτος της Πράγκα, υπάρχουν δύο καθολικές επισκοπές στη Βαρσοβία: η Αρχιεπισκοπή Βαρσοβίας  με τον Καθεδρικό του Αγίου Ιωάννη και η Επισκοπή Βαρσοβίας-Πράγκα με τον Καθεδρικό Ναός των Αγίου Μιχαήλ του Αρχάγγελου και Αγίου Φλωριανού.

Η εγκαταλειμμένη συνοικία γνώρισε μια αναβίωση μετά το τέλος του κομμουνισμού το 1989, καθώς νέοι καλλιτέχνες μετακόμισαν σε πολλά από τα πρώην κτίρια εργοστασίων, προσελκύοντας πλήθη σε αναζήτηση για κάτι διαφορετικό από την Παλιά Πόλη. Η αυξανόμενη δημοτικότητα της περιοχής βοήθησε να μετατραπεί σε έναν από τους δημιουργικούς κόμβους της Πολωνίας και της Ευρώπης, καθώς έχει περιγραφεί ως μία από τις «πιο μοντέρνες γειτονιές στην Ευρώπη».

Διοικητική διαίρεση 
Επί του παρόντος, η Πράγκα χωρίζεται διοικητικά σε:

 Βόρεια Πράγκα
 Νότια Πράγκα

Τουριστικά αξιοθέατα 

 Πάρκο Πράγκα
 Ζωολογικός Κήπος της Βαρσοβίας
 Μουσείο της Πράγκα
 Μουσείο Νέον
 Καθεδρικός Ναός της Αγίας Μαρίας Μαγδαληνής

Παραπομπές 

Συνοικίες της Βαρσοβίας
Ιστορία της Βαρσοβίας
Κοινότητα Σταυρωμένου

Η Κοινότητα Σταυρωμένου είναι κοινότητα του Δήμου Σητείας στην Περιφερειακή Ενότητα Λασιθίου της Κρήτης. Συστάθηκε το 1933 με το ΦΕΚ 260Α - 09/09/1933 με την απόσπαση του οικισμού Σταυρωμένος από την Κοινότητα Σητείας και τον ορισμό του ως έδρα της. Εκτός από την έδρα της, περιλαμβάνει και τους οικισμούς Αρνικό, Ζου και Κάτω Δρυς. Η απογραφή του 2011 αναφέρει:

 Αρνικό, το (51)
 Ζού, η (32)
 Κάτω Δρυς, ο (17)
 Σταυρωμένος, ο (61)

Συνολικά η κοινότητα έχει 161 κατοίκους και εκπροσωπείται από τον Πρόεδρο κ. Ιωάννη Κριτσωτάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

Παραπομπές 

Δήμος Σητείας
Κοινότητα Μυρσίνης Λασιθίου

Η Κοινότητα Μυρσίνης είναι κοινότητα του Δήμου Σητείας στην Περιφερειακή Ενότητα Λασιθίου της Κρήτης. Συστάθηκε το 1928 με το ΦΕΚ 202Α - 01/10/1928 με την απόσπαση του οικισμού Μυρσίνη από την Κοινότητα Τουρλωτής και τον ορισμό του ως έδρα της. Σύμφωνα με την απογραφή του 2011, περιλαμβάνοντας μόνον την έδρα της, έχει 147 κατοίκους.

Παραπομπές 

Δήμος Σητείας
Κοινότητα Αβρακόντε

Η Κοινότητα Αβρακόντε είναι κοινότητα του Δήμου Οροπεδίου Λασιθίου στην Περιφερειακή Ενότητα Λασιθίου της Κρήτης, η οποία συστάθηκε το 1931 με την απόσπαση των οικισμών της από την Κοινότητα Αγίου Γεωργίου και έδρα τον Αβρακόντε. Εκτός από την έδρα της, η κοινότητα περιλαμβάνει και τον οικισμό Κουδουμαλιά. Η απογραφή του 2011 αναφέρει:

 Αβρακόντες, ο (170)
 Κουδουμαλιά, η (24)

Συνολικά η κοινότητα έχει 194 κατοίκους.

Η Κοινότητα εκπροσωπείται τον Πρόεδρο κ. Αδάμ Φουκαράκη.

Κοινοτάρχες Αβρακόντε 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αβρακόντε.

Παραπομπές
Κοινότητα Καμινακίου

Η Κοινότητα Καμινακίου είναι κοινότητα του Δήμου Οροπεδίου Λασιθίου στην Περιφερειακή Ενότητα Λασιθίου της Κρήτης. Συστάθηκε το 1926 με το ΦΕΚ 356Α - 09/10/1926 με την απόσπαση του οικισμού Καμινάκι από την τότε κοινότητα Ψυχρού και τον ορισμό του ως έδρα της. Σύμφωνα με την απογραφή του 2011, περιλαμβάνοντας μόνο την έδρα της, έχει ως πληθυσμό 273 κατοίκους. 

Η Κοινότητα εκπροσωπείται από την Πρόεδρο κα. Νίκη Πετράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

Παραπομπές 

Δήμος Οροπεδίου Λασιθίου
Αφροξυλιά Άρτας

Η Αφροξυλιά είναι οικισμός της τοπικής κοινότητας Μεγαλόχαρης, της δημοτικής ενότητας (τέως δήμου) Τετραφυλίας, του δήμου Γεωργίου Καραϊσκάκη, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Άρτας, στο γεωγραφικό διαμέρισμα Ηπείρου.

Γεωγραφία
Η Αφροξυλιά είναι ορεινός οικισμός στο Α. ΝΑ. τμήμα του νομού Άρτας. Βρίσκεται στις βορειοανατολικές κλιτύς των ορέων Βάλτου και κοντά στη δυτική όχθη του Αχελώου, πάνω στην επαρχιακή οδό Μεγαλόχαρης-Μεσόπυργου και νότια της Μεγαλόχαρης, σε μέσο σταθμικό υψόμετρο 640. Απέχει 60 χλμ. περίπου ΒΑ. της Άρτας .

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Μεγαλόχαρης του νομού Άρτας. Με το ΦΕΚ 244Α - 04/12/1997 αποσπάστηκε από την κοινότητα Μεγαλόχαρης και προσαρτήθηκε  στον δήμο Τετραφυλίας. Με το ΦΕΚ 87Α - 07/06/2010 αποσπάστηκε από τον δήμο Τετραφυλίας και προσαρτήθηκε στον δήμο Γεωργίου Καραϊσκάκη.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1996 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

 Δήμος Γεωργίου Καραϊσκάκη
Χωριά του νομού Άρτας
Κοινότητα Μαρμακέτου

Η Κοινότητα Μαρμακέτου είναι κοινότητα του Δήμου Οροπεδίου Λασιθίου στην Περιφερειακή Ενότητα Λασιθίου της Κρήτης. Συστάθηκε το 1928 με το ΦΕΚ 60Α - 18/04/1928 με την απόσπαση του οικισμού Μαρμακέτο από την τότε κοινότητα Τζερμιάδων  και τον ορισμό του ως έδρα της. Εκτός από την έδρα της περιλαμβάνει και τον οικισμό Φαρσάρο. Η απογραφή του 2011 αναφέρει:

 Μαρμακέτο, το (25)
 Φαρσάρο, το (18)

Συνολικά η κοινότητα έχει 43 κατοίκους.

Η Κοινότητα εκπροσωπείται από τον Πρόεδρο κ. Παναγιώτη Μπαμνιεδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

Παραπομπές 

Δήμος Οροπεδίου Λασιθίου
Αχατζηκιά Χανίων

Η  Αχατζηκιά είναι οικισμός της τοπικής κοινότητας Βαφέ, της δημοτικής ενότητας (τέως δήμου) Κρυονερίδας, του δήμου Αποκορώνου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης.  Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Αποκορώνου του νομού Χανίων, στο γεωγραφικό διαμέρισμα Κρήτης.
Μέχρι το 1940 ο οικισμός ονομαζόταν Αχατζήκιοϊ Μετόχι.

Γεωγραφία
Η Αχατζηκιά είναι ορεινός οικισμός στο Α. ΒΑ. τμήμα του νομού Χανίων. Βρίσκεται στις βορειοανατολικές παρυφές των Λευκών Ορέων, στο τέλος του δρόμου από τον Βαφέ και σε μέσο σταθμικό υψόμετρο 410. Απέχει 39 χλμ. περίπου ΝΑ. των Χανίων.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως Αχατζήκιοϊ Μετόχι και προσαρτήθηκε στην κοινότητα Βαφέ του νομού Χανίων. Το 1940 η ονομασία του διορθώθηκε σε Αχατζηκιά. Με το ΦΕΚ 244Α - 04/12/1997 αποσπάστηκε από την κοινότητα Βαφέ και προσαρτήθηκε στον δήμο Κρυονερίδας. Με το ΦΕΚ 87Α - 07/06/2010 αποσπάστηκε από τον δήμο Κρυονερίδας και προσαρτήθηκε στον δήμο Αποκορώνου.

Παραπομπές

Πηγές
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Δήμος Αποκορώνου 
Χωριά του νομού Χανίων
Εθνικό Στάδιο (Σιέρα Λεόνε)

Το Εθνικό Στάδιο Σιάκα Στίβενς (, ευρέως γνωστό και ως National Stadium) είναι το εθνικό στάδιο της Σιέρα Λεόνε και βρίσκεται στην πρωτεύουσα της χώρας, τη Φριτάουν. Κυρίως χρησιμοποιείται για αγώνες ποδοσφαίρου, αλλά έχει επίσης και αθλητικές εγκαταστάσεις. Είναι το μεγαλύτερο και κυριότερο στάδιο της Σιέρα Λεόνε, και έχει χωρητικότητα 45.000 θεατών. Το συγκεκριμένο στάδιο αποτελεί το μέρος προπόνησης της Εθνικής ομάδας ποδοσφαίρου της Σιέρα Λεόνε.

Πληθώρα επαγγελματικών ποδοσφαιρικών σωματείων της Σιέρα Λεόνε πραγματοποιούν τους εντός έδρας αγώνες τους στο στάδιο. Το στάδιο χρησιμοποιείται, επίσης, περιστασιακά για πολιτιστικές, κοινωνικές, θρησκευτικές, πολιτικές και μουσικές εκδηλώσεις. Η ορκωμοσία του νέου προέδρου της Σιέρα Λεόνε γίνεται συνήθως στο στάδιο αυτό.

Το Εθνικό Στάδιο Σιάκα Στίβενς ανήκει στην κυβέρνηση της Σιέρα Λεόνε και υπεύθυνοι για τη συντήρησή του είναι οι αρμόδιοι του Υπουργείου Αθλητισμού της χώρας.

Το στάδιο επονοματίστηκε ένεκα του πρώτου προέδρου της χώρας, Σιάκα Στίβενς, ο οποίος υπέγραψε και ενέκρινε τον προϋπολογισμό για την κατασκευή του σταδίου το 1979.

Ιστορία 
Ολοκληρωμένο στις 18 Απριλίου 1979, ως Στάδιο Σιάκα Στίβενς (ονομάστηκε από τον Πρόεδρο Σιάκα Στίβενς), το όνομα του σταδίου άλλαξε το 1992 όταν ξεκίνησε ένα πραξικόπημα από μια ομάδα νεαρών στρατιωτικών. Το 2008, οπαδοί ζήτησαν την αλλαγή του ονόματος πίσω στο αρχικό, αναφέροντας ως επιχείρημα την έλλειψη αθλητικής επιτυχίας από την αλλαγή.

Το προηγούμενο στάδιο που υπήρχε λεγόταν Reckrie Stadium. Κατεδαφίστηκε ολοσχερώς στα τέλη της δεκαετίας του 1970, ώστε να δημιουργηθεί χώρος για το σημερινό στάδιο.

Παραπομπές 

Εθνικά στάδια
Σιέρα Λεόνε
Αχλαδιά Καρδίτσας

Η Αχλαδιά (επίσημη ονομασία Αχλαδέα) είναι οικισμός της Θεσσαλίας στην Περιφερειακή Ενότητα Καρδίτσας.

Γεωγραφικά - Ιστορικά στοιχεία 
Η Αχλαδιά βρίσκεται στα νότια όρια με την Περιφερειακή Ενότητα Φθιώτιδας, σε απόσταση περίπου 20 χλμ. ΝΑ. από τους Σοφάδες (έδρα του δήμου), 30,5 χλμ. ΝΑ. από την Καρδίτσα και 67 χλμ. Β. από την Λαμία. Είναι γεωργικό και κτηνοτροφικό χωριό κτισμένο σε υψόμετρο 170 μέτρα, ανάμεσα στην Ανάβρα (Δ.) και το Λεοντάρι (ΝΑ.).

Διοικητικά στοιχεία 
Αναφέρεται επίσημα, μετά την ένωση με την Ελλάδα, με την ονομασία του από την Τουρκοκρατία ως Αμαρλάρ το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Ταμασίου. Το 1928 με το ΦΕΚ 81Α - 14/05/1928 μετονομάστηκε σε Αχλαδιά και το 1929 με το ΦΕΚ 221Α - 06/07/1929 ορίστηκε έδρα της ομώνυμης νεοϊδρυθείσας κοινότητας. Το 1940 το όνομά της διορθώθηκε σε Αχλαδέα. Σύμφωνα με το πρόγραμμα Καλλικράτη και την τροποποίησή του Κλεισθένης Ι αποτελεί την κοινότητα Αχλαδέας. Σύμφωνα με την απογραφή του 2011 έχει 349 κατοίκους ενώ το 1981 και το 1991 είχε 498 και 454 αντίστοιχα. Η κοινότητα είναι χαρακτηρισμένη ως αγροτικός πεδινός οικισμός, με έκταση 19,331 χμ² (2011).

Πληθυσμός

Εξωτερικοί σύνδεσμοι 
 Φωτογραφίες από την Αχλαδιά στον ιστότοπο https://www.greece.com/photos/
 Αρχειακό υλικό της Αχλαδέας (Καρδίτσα) από το Εθνικό Ευρετήριο Αρχείων των Γενικών Αρχείων του Κράτους

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ) 

Χωριά του νομού Καρδίτσας
Δήμος Σοφάδων
Η Γέφυρα

Η Γέφυρα είναι ελληνική δραματική αστυνομική σειρά θρίλερ που προβλήθηκε από την streaming πλατφόρμα ANT1+ του ομίλου ANT1. Σεναριογράφοι της σειράς είναι ο Κώστας Γεραμπίνης, ο Δημήτρης Εμμανουηλίδης και η Άλκη Πολίτη ενώ σκηνοθετεί ο Γιάννης Χαριτίδης. 

Το σενάριο της σειράς αποτελεί μεταφορά της σουηδικής και δανέζικης τηλεοπτικής σειράς "The Bridge".

Πρόκειται για ένα ελληνικό noir, ενώ αποτελεί μία από τις μεγαλύτερες παραγωγές μυθοπλασίας που έχουν πραγματοποιηθεί ποτέ στη χώρα. 

Η σειρά έκανε πρεμιέρα στις 27 Μαΐου 2022 και ολοκληρώνεται σε έναν κύκλο με 10 επεισόδια.

Πλοκή 
Στο επίκεντρο της ιστορίας, βρίσκεται η δολοφονία του ιατρού Περικλή Αποστολάκη στην συνοριακή γραμμή της γέφυρας που χωρίζει Ελλάδα και Τουρκία. Η υπόθεση ανατίθεται στην αστυνόμο Σοφία Μπακάλη και στον Τούρκο Κενάν Καραμάν. Αναζητώντας την άκρη του νήματος, οι αρμόδιοι αντιλαμβάνονται τις πολιτικές δυνάμεις που εμπλέκονται καθώς και την επικινδυνότητα της υπόθεσης. Στο τέλος, η Σοφία και ο Κενάν θα πρέπει να αποφασίσουν τι είναι πιο σημαντικό: το καθήκον ή η ζωή τους;

Διανομή

Επισκόπηση Σειράς

Επεισόδια

Παραπομπές

Ελληνικές δραματικές τηλεοπτικές σειρές
Τηλεοπτικές σειρές ΑΝΤ1+
Κτιμένη Καρδίτσας

Η Κτιμένη ή Άνω Κτιμένη είναι οικισμός της Θεσσαλίας στην Περιφερειακή Ενότητα Καρδίτσας.

Γεωγραφικά στοιχεία 
Η Κτιμένη βρίσκεται στα νοτιοδυτικά όρια με την Περιφερειακή Ενότητα Φθιώτιδας, σε απόσταση 37 χλμ. Ν. από τους Σοφάδες (έδρα του δήμου), 45 χλμ. ΝΑ. από την Καρδίτσα και 60 χλμ. ΒΔ. από την Λαμία. Το χωριό είναι χτισμένο στις πλαγιές του όρους Ξεροβούνι που αποτελεί τμήμα του οροσυμπλέγματος των Αγράφων και της Νότιας Πίνδου, σε υψόμετρο 690 μέτρα. Οι κάτοικοί του ασχολούνται με την γεωργία και την κτηνοτροφία.

Διοικητικά - Πληθυσμιακά στοιχεία 
Αναφέρεται επίσημα το 1883 ως Δρανίστα, με την παλιά ονομασία από την τουρκοκρατία, στο ΦΕΚ 126Α - 02/04/1883 να ορίζεται έδρα του τότε δήμου Ταμασίου. Το 1927 με το ΦΕΚ 306Α - 22/12/1927 μετονομάστηκε σε Κτημένη και το 1940 το όνομά της διορθώθηκε σε Κτιμέμη. Σύμφωνα με το πρόγραμμα Καλλικράτης μαζί με την κάτω Κτιμένη αποτελούν την κοινότητα Κτιμένης. Σύμφωνα με την απογραφή του 2011 έχει 53 κατοίκους ενώ το το 1981 και το 1991 είχε 147 και 137 αντίστοιχα.

Απογραφές πληθυσμού

Παραπομπές

Χωριά του νομού Καρδίτσας
Δήμος Σοφάδων
Αχελινάδα Τρικάλων

Η Αχελινάδα είναι οικισμός της τοπικής κοινότητας Μαυρελίου, της δημοτικής ενότητας (τέως δήμου) Τυμφαίων, του δήμου Μετεώρων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας.

Γεωγραφία
Η Αχελινάδα είναι ορεινός οικισμός μεγάλου υψομέτρου στο βορειοανατολικό τμήμα του νομού Τρικάλων, κοντά στα όρια με τους νομούς Γρεβενών και Λάρισας. Βρίσκεται στις νότιες κλιτύς της κορυφής «Μετερίζια» (1.352 μ.) των Αντιχασίων και πάνω στην επαρχιακή οδό Θεόπετρας-Μαυρελίου, σε μέσο σταθμικό υψόμετρο 1.060. Απέχει 46 χλμ. περίπου ΒΑ. των Τρικάλων.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 και προσαρτήθηκε στον δήμο Τυμφαίων του νομού Τρικ(κ)άλων. Το 1927 προσαρτήθηκς στην κοινότητα Μαυρελίου. Με το ΦΕΚ 87Α – 07/06/2010 αποσπάστηκε από την κοινότητα Μαυρελίου και προσαρτήθηκε στον δήμο Καλαμπάκας, ο οποίος το 2018 μετονομάστηκε σε δήμο Μετεώρων.

Αξιοθέατα
Η εκκλησία Κοίμησης της Θεοτόκου στο δυτικοκεντρικό τμήμα του οικισμού
Στον οικισμό δραστηριοποιείται ο Μορφωτικός Σύλλογος Αχελινάδας

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://www.facebook.com/achelinadakalabakas/
http://axelinada.blogspot.com/

Χωριά του νομού Τρικάλων
Δήμος Μετεώρων
Αχερουσία Πρέβεζας

Η Αχερουσία είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Φαναρίου, του δήμου Πάργας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου. 
Μέχρι το 1927 ο οικισμός ονομαζόταν Γιαννούζι.

Γεωγραφία 
Η Αχερουσία είναι πεδινό χωριό στο δυτικό τμήμα του νομού Πρεβέζης. Βρίσκεται στον κάμπο του ποταμού Αχέροντα και δίπλα στην επαρχιακή οδό Καναλλακίου-Νεράιδας, σε μέσο σταθμικό υψόμετρο 20. Απέχει 48 χλμ. περίπου ΒΔ. της Πρέβεζας.

Τοπική κοινότητα
Η τοπική κοινότητα Αχερουσίας είναι χαρακτηρισμένη ως αγροτικός πεδινός οικισμός, με έκταση 5,544 χμ² (2011). Περιλαμβάνει και τον οικισμό Αηδόνι.

Πληθυσμός 

(σε παρένθεση ο πληθυσμός της τοπικής κοινότητας)

Διοικητικές μεταβολές μέχρι τον «Καλλικράτη» 
Ο οικισμός αναγνωρίστηκε το 1919 ως Γιαννούζι και ορίστηκε έδρα της ομώνυμης κοινότητας του νομού Πρεβέζης. Το 1927 μετονομάστηκε σε Αχερουσία. Με το ΦΕΚ 244Α - 04/12/1997 προσαρτήθηκε στον δήμο Φαναρίου. Με το ΦΕΚ 87Α - 07/06/2010 αποσπάστηκε από τον δήμο Φαναρίου και προσαρτήθηκε στον δήμο Πάργας.

Ιστορικά στοιχεία
Το χωριό βρίσκεται στην περιοχή όπου, κατά την αρχαιότητα, υπήρχε η -νυν αποξηραμένη- λίμνη Αχερουσίας.

Αξιοθέατα
Η εκκλησία Μεταμόρφωσης του Σωτήρος, στο βορειοδυτικό τμήμα του οικισμού

Παραπομπές

Πηγές 
 Εγκυκλοπαίδεια Πάπυρος Λαρούς Μπριτάννικα, 1996 (ΠΛΜ)
 Εγκυκλοπαίδεια Πάπυρος Λαρούς, 1964 (ΠΛ)
 Οργανισμός εκδόσεων «Ελλάδα», χάρτες (Βαρελάς)
 Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://www.youtube.com/watch?v=cqjtNVaZHH8

Χωριά του νομού Πρέβεζας
Νομοθετική Συνέλευση (Σαμόα)

Η Νομοθετική Συνέλευση (στη γλώσσα Σαμόα: Fono Aoao Faitulafono a Samoa), επίσης γνωστή ως το Κοινοβούλιο της Σαμόα (Σαμόα: Palemene o Samoa), είναι το εθνικό νομοθετικό σώμα της Σαμόα, με έδρα την Απία, όπου βρίσκεται η κεντρική διοίκηση της χώρας. Το κτήριο που στεγάζεται και συνεδριάζει η συνέλευση έχει σχήμα κυψέλης, με βάση την παραδοσιακή αρχιτεκτονική της χώρας. 

Το Κοινοβούλιο της Σαμόα αποτελείται από δύο μέρη: τον O le Ao o le Malo (αρχηγός του κράτους) και την Νομοθετική Συνέλευση.

Στη γλώσσα των Σαμόα, η Νομοθετική Συνέλευση της Σαμόα αναφέρεται μερικές φορές ως Samoan Fono ενώ η κυβέρνηση της χώρας αναφέρεται ως Malo. Η λέξη fono είναι ένας όρος στη Σαμόα και στην Πολυνησία για συμβούλια ή συνεδριάσεις μεγάλες και μικρές και ισχύει για τις εθνικές συνελεύσεις και τα νομοθετικά σώματα, καθώς και για τα τοπικά συμβούλια χωριών.

Η σύγχρονη κυβέρνηση της Σαμόα υπάρχει σε εθνικό επίπεδο παράλληλα με το σύστημα διακυβέρνησης και κοινωνικής οργάνωσης κυρίως των ιθαγενών fa'amatai της χώρας.  Από μόνος του, ο O le Ao o le Malo μπορεί να συγκαλέσει και να συγκαλέσει τη Νομοθετική Συνέλευση και μπορεί να αναβάλει ή να διαλύσει το Κοινοβούλιο, προκειμένου είτε να τερματίσει μια κοινοβουλευτική περίοδο είτε να προκηρύξει γενικές εκλογές για λογαριασμό του πρωθυπουργού της Σαμόα.

Ιστορία

Η Σαμοανή Fono προέρχεται από την Νομοθετική Συνέλευση της Δυτικής Σαμόα που συστάθηκε επί νεοζηλανδικής διακυβέρνησης στις αρχές του 20ού αιώνα. Όταν η χώρα απέκτησε την ανεξαρτησία της το 1962, η 5η Νομοθετική Συνέλευση έγινε το 1ο Κοινοβούλιο της Δυτικής Σαμόα.

Αρχηγός κράτους

Ο εθιμοτυπικός αρχηγός κράτους ή  O le Ao o le Malo εκλέγεται από το Fono για πενταετή θητεία. Η παραμονή του στο αξίωμα περιορίζεται σε 2 θητείες. Επίσης, ο ίδιος μπορεί να διαλύσει τη Συνέλευση, έπειτα από πρόταση του πρωθυπουργού.

Εκλογές
Οι εκλογές διεξάγονται με απλό πλειοψηφικό σύστημα. Η Σαμόα διαιρείται σε 51 μονοεδρικές εκλογικές περιφέρειες. Οι ψηφοφόροι πρέπει να είναι πολίτες των Σαμόα και ηλικίας από 21 ετών και πάνω.  Για να είναι κανείς υποψήφιος, πρέπει να έχει δικαίωμα ψήφου, και να κατέχει τον τίτλο matai .

Τελευταίες εκλογές 

Οι πιο πρόσφατες εκλογές διεξήχθησαν στις 9 Απριλίου 2021.

Κατάλογος προέδρων της Νομοθετικής Συνέλευσης 
Ο Πρόεδρος της Νομοθετικής Συνέλευσης από τα μέλη της για θητεία 5 ετών.
Από το  1948 έως το 1957 ο Ύπατος Αρμοστής ασκούσε και καθήκοντα προέδρου της Νομοθετικής Συνέλευσης.

Πρόεδροι της Νομοθετικής Συνέλευσης

Παραπομπές

Εξωτερικοί σύνδεσμοι
 

Σαμοα
Νομοθετικη
Κασσωπαίοι

Οι Κασσωπαίοι ήταν Ελληνική φυλή που ζούσε στην Αρχαία Ήπειρο στις ακτές από την Θεσπρωτία ως τον Αμβρακικό μέχρι την Αρχαία Νικόπολη, πρωτεύουσα τους ήταν η Αρχαία Κασσώπη. Ο Περίπλους του Ψευδοσκύλακα περιγράφει ότι ζούσαν αρχικά σε χωριά, αργότερα δημιούργησαν πόλεις όπως η Αρχαία Πανδοσία, το Βουχέτιο, η Αρχαία Ελάτρεια και πιθανότατα οι Βατίαι.

Παραπομπές

Πηγές

Hatzopoulos, Miltiades B. (2007) [2002]. "Perception of the Self and the Other: The Case of Macedonia". Ancient Macedonia VII: Macedonia from the Iron Age to the Death of Philip II. Papers Read at the Seventh International Symposium Held in Thessaloniki, October 14–18, 2002

Αρχαία φύλα στην Ήπειρο
Αρχαία Ελλάδα-επέκταση
Θανάσης Εξαρχόπουλος

Ο Θανάσης Εξαρχόπουλος(Πύργος Ηλείας 22 Ιουλίου 1927 - Αθήνα 3 Αυγούστου 2021) ήταν Έλληνας συγγραφέας και χαράκτης.

Σύντομο βιογραφικό σημείωμα 
Γεννήθηκε στον Πύργο Ηλείας το 1927. Στα χρόνια της Κατοχής υπήρξε ένα απ' τα πιο δραστήρια μέλη του Συλλόγου Τέχνης Πυργιώτικος Παρνασσός. Μαθήτευσε στο εργαστήριο χαρακτικής της Ανωτάτης Σχολής Καλών Τεχνών απ' το 1947 μέχρι και το 1951. Η αποφοίτησή του συνοδεύτηκε από τις σχετικές διακρίσεις. Το 1974 από κοινού με τη σύζυγό του Μαριόρα ξεκίνησαν να γράφουν 2 σειρές βιβλίων για παιδιά οι οποίες είχαν τους τίτλους Ηχοεικόνες και Εικονογραφία αντίστοιχα. Τα βιβλία της 1ης σειράς είχαν εικονογράφηση απ' τους ίδιους και συνοδεύονταν από ηχογραφημένη αφήγηση και μουσική επένδυση απ' το συνθέτη Γιάννη Μαρκόπουλο αρχικά σε μικρούς δίσκους βινυλίου οι οποίοι είχαν μια ιδιαιτερότητα. Μολονότι ήταν μικροί έμπαιναν στις 33 στροφές και όχι στις 45. Στη συνέχεια στη θέση των μικρών δίσκων βινυλίου μπήκαν κασέτες και σήμερα CD. Τα βιβλία της 2ης σειράς είχαν κείμενο και εικονογράφηση. Τα βιβλία αυτά κυκλοφορούν μέχρι σήμερα. Ο Εξαρχόπουλος πέθανε στις 3 Αυγούστου του 2021 σε ηλικία 94 ετών.

Σειρά Ηχοεικόνες
 Το ταξίδι του νερού
 Η ορχήστρα
 Ο Μπαλώνης
 Το πανηγύρι
 Η κουκουβάγια
 Ο ποντικός κι η θυγατέρα του
 Στο ζωολογικό κήπο
 Το χρυσόψαρο

Σειρά Εικονογραφία 
 Η μέτρηση του χρόνου
 Γραμμές σχήματα χρώματα

Παραπομπές 

Εξαρχόπουλος Θανάσης
Εξαρχόπουλος Θανάσης
Αχλάδες Χανίων

Οι  Αχλάδες  (επίσημη ονομασία Αχλάδαι) είναι οικισμός της τοπικής κοινότητας Παππαδιανών, της δημοτικής ενότητας (τέως δήμου) Κεραμιών, του δήμου Χανίων, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης.  Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Κυδωνίας του νομού Χανίων, στο γεωγραφικό διαμέρισμα Κρήτης.

Γεωγραφία
Οι Αχλάδες είναι ορεινός οικισμός στο ανατολικοκεντρικό τμήμα του νομού Χανίων. Βρίσκεται στο υψίπεδο κοντά στις βόρειες παρυφές των Λευκών Ορέων και ανατολικά απο το φαράγγι Θερίσου, πάνω στην επαρχιακή οδό Γερολάκκου-Μουρνιών και σε μέσο σταθμικό υψόμετρο 385. Απέχει 14 χλμ. περίπου Ν. των Χανίων.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Γερωλάκκου (Γερολάκκου) του νομού Χανίων. Το 1996 αποσπάστηκε από την κοινότητα Παππαδιανών και προσαρτήθηκε στον δήμο Κεραμιών. Με το ΦΕΚ 87Α - 07/06/2010 αποσπάστηκε από τον δήμο Κεραμιών και προσαρτήθηκε στον δήμο Χανίων.

Αξιοθέατα
Η κοιμητηριακή εκκλησία του Τιμίου Σταυρού στο νότιο τμήμα του οικισμού
Το Ιστορικό Πολεμικό Μουσείο Κεραμιών, βορειοδυτικά του οικισμού

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1996 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Δήμος Χανίων 
Χωριά του νομού Χανίων